
R E F E R A T   DE   A P R O B A R E
privind  achitarea debitelor datorate S.C. TERMICA BRAD S.A. 
de către foști chiriași decedați




	Conform prevederilor art. 30 alin. 6 din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor „Raporturile juridice stabilite de comun acord între locator şi locatar, precum şi nerespectarea obligaţiilor contractuale de către locatar nu absolvă proprietarul, în calitate de locator, de obligaţiile sale faţă de asociaţia de proprietari sau faţă de furnizorii de utilităţi publice, prevăzute în prezenta lege”.
	Ținând cont de faptul că foști chiriași din Blocul 105 G, aflat în proprietatea Municipiului Brad, care înregistrau  debite la S.C. TERMICA BRAD S.A.  au decedat și nu au moștenitori, precum și de  adresa S.C. TERMICA BRAD S.A. nr. 2427/30.07.2021, înregistrată la Primăria Municipiului Brad sub nr. 34484/30.07.2021,  am inițiat prezentul proiect de hotărâre prin care am propus aprobarea  achitării  debitelor datorate S.C. TERMICA BRAD S.A. de către foști chiriași decedați în sumă totală de 5.543,16  lei.
	Precizez că acești foști chiriași sunt: Faur Nicolae Marin cu un debit de 3.058,41 lei; Grancea Ștefan cu un debit de 705,10 lei și domnul Roșescu Gheorghe cu un debit de 1.779,65 lei.
	În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile art. 30 alin. 6 din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor.

